CELEX: 32011D0709
Language: sl
Date: 2011-10-20 00:00:00
Title: 2011/709/: Sklep Sveta z dne 20. oktobra 2011 o sklenitvi Sporazuma o nekaterih vidikih zračnih prevozov med Evropsko unijo in Združenimi mehiškimi državami

29.10.2011   
            
            
               SL
            
            
               Uradni list Evropske unije
            
            
               L 283/25
            
         SKLEP SVETA
   z dne 20. oktobra 2011
   o sklenitvi Sporazuma o nekaterih vidikih zračnih prevozov med Evropsko unijo in Združenimi mehiškimi državami
   (2011/709/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 100(2) v povezavi s členom 218(6)(a) in prvim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:
   
               (1)
            
            
               Svet je s Sklepom z dne 5. junija 2003 pooblastil Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom na ravni Unije.
            
         
               (2)
            
            
               Komisija je v imenu Unije v pogajanjih dosegla Sporazum z Združenimi mehiškimi državami o nekaterih vidikih zračnih prevozov (v nadaljnjem besedilu: Sporazum) v skladu z mehanizmi in smernicami iz Priloge k Sklepu Sveta z dne 5. junija 2003.
            
         
               (3)
            
            
               Sporazum je bil podpisan v imenu Unije 15. decembra 2010 s pridržkom njegove poznejše sklenitve v skladu s Sklepom Sveta št. 2011/94/EU (1).
            
         
               (4)
            
            
               Sporazum bi bilo treba odobriti –
            
         SPREJEL NASLEDNJI SKLEP:
   Člen 1
   Sporazum o nekaterih vidikih zračnih prevozov med Evropsko unijo in Združenimi mehiškimi državami (v nadaljnjem besedilu: Sporazum) se odobri v imenu Unije (2).
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da poda(-jo) uradno obvestilo iz člena 7(1) Sporazuma.
   Člen 3
   Ta sklep začne veljati na dan sprejetja.
   
      V Luxembourgu, 20. oktobra 2011
      
         
            Za Svet
         
         
            Predsednik
         
         M. SAWICKI
      
   
   
      (1)  UL L 38, 12.2.2011, str. 33.
   
      (2)  Sporazum je bil objavljen v UL L 38, 12.2.2011, str. 34 skupaj s sklepom o podpisu.